एम्स में जुलाई में शुरू हो जाएंगे आठ नए डिपार्टमेंट
ऑल इंडिया इंस्टीट्यूट ऑफ मेडिकल साइंसेस (एम्स) की चिकित्सा सेवाओं का विस्तार जुलाई 2016 में होगा। यहां 8 नए डिपार्टमेंट शुरू होंगे। इसके लिए मेडिकल ऑफिसर व डॉक्टरों की भर्ती एम्स प्रबंधन ने शुरू कर दी है।
मिनिस्ट्री ऑफ हेल्थ एंड फैमिली वेलफेयर के अफसरों के मुताबिक एम्स भोपाल में जुलाई 2016 में कार्डियोलॉजी, नेफ्रोलॉजी, न्यूनेटोलॉजी, ऑप्थेलमोलॉजी, अांको मेडिसिन, क्रिटिकल केयर डिपार्टमेंट, गेस्ट्रो मेडिसिन और यूरोलॉजी शुरू किए जाएंगे। इनकी ओपीडी में रोजाना औसतन 200 मरीज इलाज कराने पहुंचेंगे।
कैथलैब और डायलिसिस यूनिट का काम फरवरी से होगा
एम्स में हृदय मरीजों की जांच के लिए कार्डियोलॉजी डिपार्टमेंट में कैथ लैब बनेगी। स्वास्थ्य मंत्रालय के अफसरों ने कैथ लैब की खरीदी आदेश जारी कर दिए हैं। लैब के उपकरणों की सप्लाई संस्थान को फरवरी में मिलेगी। इसके अलावा संस्थान में किडनी मरीजों को इलाज देने डायलिसिस यूनिट बनेगी। इस यूनिट में फिलहाल 6 डायलिसिस मशीनें रहेंगी, इनमें एक मशीन हेपेटाइटिस बी और सी संक्रमित मरीजों के डायलिसिस के लिए रिजर्व रहेगी। इससे अस्पताल से मरीजों को बिना डायलिसिस नहीं लौटना पड़ेगा।
प्री-मेच्योर बच्चों का इलाज एसएनसीयू में
एम्स में प्री-मेच्योर नवजात बच्चों का इलाज सिक न्यू बोर्न केयर यूनिट में हाेगा। इस यूनिट में 24*7 सीनियर रेसिडेंस शिशु रोग विशेषज्ञ नवजात बच्चों का इलाज करेंगे। यूनिट में कुल 20 पलंग रहेंगे।
कैंसर मरीजों की ओपीडी
अस्पताल में विभिन्न प्रकार के कैंसर जांचने के लिए अंकोमेडिसिन डिपार्टमेंट खुलेगा। यहां अंकोलॉजिस्ट मरीज की जांच कर, मरीज का इलाज दवाओं से करेंगे। अंकोसर्जरी डिपार्टमेंट साल के आखिरी में शुरू होगा। स्वास्थ्य मंत्रालय ने संस्थान में अंको सर्जरी डिपार्टमेंट मेडिसिन यूनिट के बाद शुरू करने का फैसला लिया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva